《和抚松处士井底蛙》
清代·林朝崧

井蛙拘于墟，何足语溟渤！井中数斗泥，是渠盘踞窟。

一鸣华林数，青紫遂滥窃。居然比令仆，给廪何须说。

蜂衙蚁队外，别是一官阀。鼓吹草间来，众虫畏瞋喝。

汝虽性善怒，伎俩亦云劣。但能困蜈蚣，未堪制蛇蝎。

胡然鸣得意，向人日喧聒？人事亦何常，锦袄有时脱。

似闻南烹客，沸鼎为汝设。跳梁漫自喜，骄甚理必灭。

作者简介：林朝崧(1875-1915)，字俊堂，号痴仙，台湾彰化县雾峰乡人。林朝崧出身于武功之家，其父亲林利卿、族伯林文察、族兄林朝栋均是清朝同治、光绪年间颇有战功的将领。林朝崧作为栎社的发起人和首任理事，在台湾地方文学发展史上占有重要地位，被誉为“全台诗界泰斗”。